Збогом мајко јас отидов
Збогом мајко јас отидов, 
Денот јас да загинам, 
Разделба ми срце мачи 
И пак ме тера да пејам.
 
Збогом татково огниште 
Збогом браќа и сестри, 
Збогом другари ем другарки 
Стари и млади дечиња. 

За последно збогум ви кажам 
Последен пат ви пејам јас 
Било каде јас да одам 
Вас вечно ќе ве спомињам. 

А за тебе мила мајко 
Јас ќе жалам ем тажам 
В туѓа земја непозната 
Живот ле мајко ќе поминам.

Поврзано
 Македонски народни песни

Надворешни врски 
Музика 
Блог за македонски народни песни

Македонски народни песни